Manual de pedagogie pentru profesori - Ion-Ovidiu Panisoara, Sorin Cristea
Este profesorul acestor timpuri echipat cu tot ce are nevoie pentru a face fata provocarilor cu care se poate confrunta in clasa si in afara clasei, in scoala si in afara scolii? Cum s-a schimbat profilul elevului in ultimii ani? Infuzia digitalului in viata noastra de zi cu zi si prezenta IA in practica educationala curenta sunt acum noile realitati, dar este pregatit pentru ele viitorul cadru didactic? Iata intrebari la care volumul de fata doreste sa aduca raspunsuri, combinand clasicul cu modernul, pilonii de sprijin pe care pedagogia ii poate oferi societatii actuale. Elaborata de membrii Departamentului de Formare a Profesorilor din cadrul Facultatii de Psihologie si Stiintele Educatiei, Universitatea din Bucuresti, lucrarea de fata le ofera cititorilor - profesori, dar si parinti sau specialisti din alte domenii de activitate aflati in relatie directa sau indirecta cu educatia scolara si universitara - teorii pedagogice relevante, precum si exercitii si aplicatii semnificative. Acestea sunt insotite de exemplificari constand in mici «cazuri» imaginate sau inspirate din viata reala, precum si de o ilustratie si o gluma ori o ironie, cu functie nu doar recreativa, ci si interogativa. Astfel, cititorul va gasi in paginile acestei carti un ghid de lectura util pe termen scurt, mediu si lung, o fila de reflectie asupra a ceea ce inseamna scoala astazi. - Coordonatorii